b'\n_START_ARTICLE_\nSnottite\n_START_PARAGRAPH_\nLes snottites s\xc3\xb3n col\xc3\xb2nies de bacteris extrem\xc3\xb2fils que pengen de les parets i els sostres de coves, de manera similar a petites estalactites. El seu nom ve de la paraula col\xc2\xb7loquial anglesa per a moc nasal snot._NEWLINE_Els estudis gen\xc3\xa8tics d\'aquestes col\xc3\xb2nies mostren que contenen eubacteris i tamb\xc3\xa9 arqueobacteris del grup dels Thermoplasmales._NEWLINE_Els bacteris obtenen la seva energia per quimios\xc3\xadntesi a partir de compostos del sofre, com ara l\'\xc3\xa0cid sulfh\xc3\xaddric H\xe2\x82\x82S i de l\'aigua calenta que degota des de dalt. Produeixen \xc3\xa0cid sulf\xc3\xbaric i com a conseq\xc3\xbc\xc3\xa8ncia els seus productes de rebuig s\xc3\xb3n molt \xc3\xa0cids, amb un pH pr\xc3\xb2xim a 0, similar a l\'\xc3\xa0cid de les bateries._NEWLINE_Les snottites han estat estudiades per les investigadores Diana Northup i Penny Boston en l\'ambient t\xc3\xb2xic d\'una cova de sofre anomenada Cueva de Villa Luz a Tabasco, M\xc3\xa8xic. El terme original en angl\xc3\xa8s "snottite" va ser encunyat per Jim Pisarowicz el 1986.'